OpenLLM-France/wikimedia huggingface dataset:
# Kazuyoshi Katayama

Kazuyoshi Katayama (片山 一良, Katayama Kazuyoshi) (Prefectura de Kyoto, Japó, 28 d'agost de 1959) és un animador i director japonès que va dirigir les pel·lícules The Big O i King of Thorn.

## Filmografia

* Space Adventure Cobra: The Movie (1982) (animació)
* Nausicaä de la Vall del Vent (1984) (ajudant de direcció i assistent de producció de Hayao Miyazaki)
* Persia, the Magic Fairy (1984) (director)
* Maris the Chojo (1986) (director)
* Magical Idol Pastel Yumi (1986) (director d'episodi)
* Appleseed (1988) (director)
* Doomed Megalopolis (1991) (director)
* Giant Robo (1992) (director d'animació)
* Those Who Hunt Elves (1996) (director de temporada 1)
* Sentimental Journey (1998) (director)
* The Big O (1999) (director)
* Brave King GaoGaiGar Final (2000) (guió)
* Argento Soma (2000) (director)
* Samurai Champloo (2004) (guió)
* Karas (2005) (guió)
* Keroro Gunsō the Super Movie (2006) (key animation)
* Freedom (2006) (guió i director de l'episodi 1)
* Appleseed: Ex Machina (2007) (guió)
* King of Thorn (2009) (director)
* Tiger & Bunny (2011) (guiód)
* Tekken: Blood Vengeance (2011) (guió)
* Hello from the Countries of the World (2015) (director)

## Referències

* ↑ Kazuyoshi Katayama a myanimelist
* ↑ Kazuyoshi Katayama a animeclick

## Enllaços externs

* Kazuyoshi Katayama a l'Enciclopèdia d'Anime News Network (anglès)
# Kazuyoshi Miura

Kazuyoshi Miura (三浦 知良, Miura Kazuyoshi, Shizuoka, Prefectura de Shizuoka, Japó, 26 de febrer de 1967) és un futbolista japonès que juga com a davanter al Suzuka Point Getters de la Lliga japonesa de futbol.
Va jugar a la selecció japonesa des de 1990 fins al 2000, i va ser el primer japonès que va rebre el premi al futbolista asiàtic de l'any. Miura, que va esdevindre famós alhora que es creava la J.League el 1993, va ser una de les primeres estreles del futbol al país.
Miura té el rècord de ser el futbolista més veterà en marcar a la J-League, el futbolista amb la carrera professional més llarga del món, i, des del 2021, és el futbolista professional en actiu a una major edat en tot el món, amb 57 anys. També té la distinció possiblement única d'haver jugat a futbol professional en cinc dècades diferents (des de la dècada del 1980 a la del 2020). El seu germà gran Yasutoshi també fou futbolista professional.

## Selecció japonesa

Kazuyoshi Miura va disputar 89 partits amb la selecció japonesa.

## Referències

* ↑ Redação, UOL Esporte. «Suzuka Point Getters». UOL Esporte. [Consulta: 30 desembre 2021].
* ↑ «Boa Sorte Kazu! – Museum – Profile – Biodata». Arxivat de l'original el 27 setembre 2007.
* ↑ «Asia‘s Footballer 1992». IFFHS. Arxivat de l'original el 13 setembre 2008. [Consulta: 13 juliol 2020].
* ↑ «How the 54-year-old pro footballer keeps going» (en anglès). , 06-09-2020.
* ↑ «Kazuyoshi Miura breaks oldest goalscorer record in J-League». BBC Sport, 13-03-2017. [Consulta: 31 gener 2019].
* ↑ «Kazuyoshi Miura signs contract to play past 54th birthday in Japan». the Guardian, 11-01-2021.
* ↑ «World's oldest professional footballer Kazuyoshi Miura, 52, signs new contract». , 13-01-2020.
* ↑ «Quiz: Name 10 footballers playing into a fourth decade». BBC Sport. [Consulta: 18 novembre 2020].
* ↑ «Kobe offer for Kazu». The World Game. SBS, 25-12-2000.

## Enllaços externs

* National Football Teams
* Japan National Football Team Database
# José Luis Vallés Molero

José Luis Vallés Molero (1952) és un polític basc. Fou regidor del PSE-EE per Eibar del 1991 al 2008 i president de la comunitat de Debabarrena el 2003-2007. A les eleccions generals espanyoles de 2008 fou escollida senador per Guipúscoa.
# José Luis Uribezubia Velar

José Luis Uribezubia Velar (Berriz, 21 d'agost de 1945) és un ciclista basc, ja retirat, que fou professional entre 1967 i 1976. El seu principal èxit esportiu fou una victòria d'etapa a la Volta a Espanya de 1974.
El seu germà Juan María també fou ciclista professional.

## Palmarès

* 1967
** 1r a la Volta a Aragó
** 1r a la Clásica de los Puertos
** 1r als Tres días de Leganés
* 1973
** 1r a la Ruta de los Castillos
** Vencedor d'una etapa de la Volta a Segòvia
* 1974
** 1r a la Clàssica als Ports
** 1r al G.P.Cuprosan
** Vencedor d'una etapa de la Volta a Espanya
** Vencedor d'una etapa de la Volta a Segòvia
* 1975
** 1r al Gran Premi de Llodio
** 1r al G.P.Cuprosan
* 1976
** 1r a la Vuelta a los Valles Mineros i vencedor d'una etapa

### Resultats a la Volta a Espanya

* 1967. 37è de la classificació general
* 1968. 29è de la classificació general
* 1971. 27è de la classificació general
* 1972. 16è de la classificació general
* 1973. 18è de la classificació general
* 1974. 8è de la classificació general. Vencedor d'una etapa
* 1975. Abandona

### Resultats al Tour de França

* 1970. Abandona (6a etapa)
* 1971. 49è de la classificació general
* 1976. 86è de la classificació general

### Resultats al Giro d'Itàlia

* 1971. 29è de la classificació general
* 1973. 64è de la classificació general
* 1974. 14è de la classificació general

## Referències

* 1 2 «URIBEZUBIA VELAR José Luis». [Consulta: 23 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - José Luis URIBEZUBIA VELAR» (en italià). [Consulta: 23 novembre 2022].
* ↑ «[URTEKARIA]», 14-05-2005. Arxivat de l'original el 2005-05-14. [Consulta: 23 novembre 2022].

## Enllaços externs

* Fitxa de José Luis Uribezubia a sitiodeciclismo.net
# Kan Takahama

Kan Takahama (Amakusa, 6 d'abril de 1977) és una autora de manga japonesa. L'any 2020 va guanyar el Premi Osamu Tezuka, per l'obra Nyx no Lantern. El seu primer còmic publicat va ser Monokuro Kinderbook, aparegut a l'editorial Kōdansha, i que recopilava diverses històries curtes aparegudes a la revista Garo des del seu debut l'any 2001.

## Referències

* ↑ «Kan Takahama». Tebeosfera.
* ↑ «Nyx no Lantern, Sazae-san's Machiko Hasegawa Win Tezuka Osamu Cultural Prizes» (en anglès). Anime News Network. [Consulta: 18 març 2022].
* ↑ «Interview - Kan Takahama, 12 Août 2010» (en francès). [Consulta: 4 maig 2022].
* ↑ «Kan Takahama» (en anglès). lambiek.net. [Consulta: 20 març 2022].
# Keisha Grey

Keisha Grey (9 de juny de 1994, Tampa, Florida) és una actriu pornogràfica nord-americana d'ascendència irlandesa i espanyola. En el seu setzè aniversari va perdre la seva virginitat amb el seu xicot, que era l'única parella que tenia abans de realitzar pel·lícules per a adults. Va ocupar llocs de treball en una cafeteria i una pizzeria abans de treballar en el porno.
Grey va entrar en la indústria del cinema per a adults a l'agost de 2013 i es va unir a l'agència Motley Models al desembre del mateix any. Ella era una fan de la pornografia abans d'incorporar-se a la indústria mateixa i els seus artistes favorits eren Sasha Grey i James Dean. Els seus agents van donar-li el cognom "Grey" com a nom artístic, perquè eren conscients de la seva admiració envers l'actriu Sasha Grey. "Keisha" ha estat el seu sobrenom des de l'escola secundària.
La primera escena interracial de Grey va ser a My First Interracial per a la web Blacked.com Ella va fer la seva primera escena Gang bang i un Trio amb dos nois a la pel·lícula Keisha, la seva primera escena anal a Big Anal Asses 3, la seva primera escena anal interracial va ser a Stacked 3, i el seu segon Gang bang i la seva primera escena de doble penetració a Gangbang Me 2, tots aquestes pel·lícules van ser dirigides per Mason per als estudis Hard X.

## Premis i nominacions

| Any | Cerimònia | Resultat |
| 2014 | Premis NightMoves | Millor nova actriu |
| 2014 | Premis NightMoves | Millor cos |
| 2015 | Premis AVN | Millor nova actriu |
| 2015 | Premis AVN | Millor escena de sexe oral |
| 2015 | Premis AVN | Millor escena amb dos homes |
| 2015 | Premis AVN | Millor escena amb una dona i un home |
| 2015 | Premis XBIZ | Millor nova actriu |
| 2015 | Premis XBIZ | Millor escena |
| 2015 | Premis XRCO | Jove estel |
| 2015 | Premis XRCO | Somni de crema |

## Referències

* ↑ «Keisha Grey».
* ↑ Captain Jack «2015 Adult Expo Interview: Keisha Grey». , 27-01-2015.
* 1 2 3 Dan Miller «Q&A: Keisha Grey Talks Career, First Anal Scene». , 27-02-2015.
* 1 2 3 Holly Kingstown «Twenty Questions with Hot Porno Newbie Keisha Grey». , 10-11-2014.
* ↑ Peter Warren «Mason Showcases Keisha Grey for Hard X». , 26-03-2014. Arxivat 2015-08-26 a Wayback Machine.
* ↑ Allen Smithberg «Keisha Grey's 1st Anal Out Wednesday From Hard X». , 10-03-2014. Arxivat 2015-07-01 a Wayback Machine.
* ↑ John Sanford «Keisha Grey Performs First IR Anal in 'Stacked 3'». , 11-06-2015.
* ↑ Iris Blocks «Hard X's 'Gangbang Me 2' Marks Firsts for Keisha Grey, Dahlia Sky». , 29-06-2015. Arxivat 2016-01-27 a Wayback Machine.
* ↑ Bob Johnson «XNightMoves Awards Winners Announced». , 13-10-2014.
* ↑ «2014 NightMoves Awards Nominees Announced». , 16-06-2014 [Consulta: 30 juliol 2015]. Arxivat 2016-07-01 a Wayback Machine.
* ↑ «"2015 AVN Award Nominees"». . Arxivat 2014-11-25 a Wayback Machine.
* ↑ Lila Gray «XBIZ Announces Movies & Production Nominees for 2015 XBIZ Awards». , 12-11-2014.
* ↑ Dan Miller «Anunci nominats Premis XRCO 2015». , 03-03-2015.
# Keispelt

Keispelt (en luxemburgués: Keespelt) és una vila de la comuna de Kehlen del districte de Luxemburg al cantó de Capellen. Està a uns 10,2 km de distància de la Ciutat de Luxemburg.

## Referències

* ↑ «Keispelt». [Consulta: 20 setembre 2015].
# Karahi

Un karahi (de vegades pronunciat com karai) és una espècie de paella circular i profunda (similar en la forma de l'obertura a un wok) que s'empra al Pakistan i a l'Índia. Les seves característiques el fan ideal per a fregir carns, patates, fer dolços o snacks com les samosses, peix, o per a fer ciurons cuinats (alguns es diuen "karahi").

## Característiques

El Karahi s'ha elaborat tradicionalment de ferro colat, encara que amb l'adveniment de l'edat moderna es fan avui dia amb acer inoxidable i coure, i també recoberts de Teflon. Sol distingir-se del wok en les anses i pel fet que el Karahi posseeix un fons pla a diferència del wok que amb prou feines ho és.

## Plats típics amb el karahi

Un kadai (dit també com "kadhi," "kadahi," o "kadhai") és un tipus de plat cuinat en un karahi, en molts llocs del món s'anomena el bullit o carn d'olla o l'instrument de forma similar (com ocorre amb Balti o Paella). Els plats en l'Índia solen ser presentats en els seus recipients de cuina "frescos kadai," com el pollastre kadai, el kadai panir, de vegades se serveix en un kadai en miniatura en una safata calenta.

## Vegeu també

* Gastronomia de l'Índia

## Enllaços externs

* Karahi de xai Arxivat 2007-09-07 a Wayback Machine. Una guia pas a pas (en anglès)
# Kazéievo

Kazéievo (en rus: Казеево) és un poble de l'óblast de Lípetsk, a Rússia, que en el cens del 2010 tenia 43 habitants. Pertany al districte rural d'Izmàlkovo.

## Referències

* ↑ Ведомости Верховного Совета РСФСР № 22 1960
# KitchenAid

KitchenAid és una marca americana d'electrodomèstics propietat de Whirlpool Corporation. La companyia va ser fundada el 1919 per The Hobart Corporation per produir les batedores de peu; la "H-5" va ser el primer model introduït. L'empresa s'enfrontà a una dura competència com a rivals van entrar en aquest mercat emergent, i va presentar la seva silueta de marca registrada en la dècada de 1930 amb el model "K", el treball del dissenyador Egmont Arens.
Les Batedores de peu de la marca han canviat poc en el disseny, ja que són compatibles amb les màquines modernes.
Els Rentaplats van ser la segona línia de productes a introduir, el 1949. Va ser a finals dels anys 80 arran d'una campanya promocional que l'empresa va doblar la seva presència al mercat en molt pocs anys.

## Referències

* ↑ Cult. Iconos de una generación (paper) (en castellà). Madrid: Edimat libros, 2008, p.233. ISBN 978-84-9794-079-5 [Consulta: 28 octubre 2014].
* ↑ «Ninety Years of Quality» ( PDF). KitchenAid. Arxivat de l'original el 27 d’octubre 2011. [Consulta: 26 gener 2012].
# Kantxalan (riu)

El riu Kantxalan, (en rus: река Канчала́н) és un riu asiàtic de l'Extrem Orient Rus que passa pels territoris del districte de Iultinski (en rus: Иу́льтинский райо́н) i el districte autònom de Txukotka. Les seves aigües flueixen per la península de Txukotka, passant per la plana al·luvial de l'Anàdir en direcció cap al sud. Desemboca a l'estuari de l'Anàdir, molt a prop d'on desemboca també el riu Anàdir, al fons del golf de l'Anàdir, en el mar de Bering.
Té una longitud de 426 km i drena una gran conca de 20.600 km². Mesurat segons la magnitud de l'àrea, ocupa el cinquè lloc entre els rius de Txukotka i el 52è a Rússia.

## Història

El Kanchalan i els seus afluents pertanyen a la regió administrativa de Districte autònom de Txukotka de Rússia. Hi ha un petit lloc poblat a la zona prop del seu estuari també anomenat Kantxalan Originalment, sembla que el riu s'anomenava Nyerpicha segons els mapes dels segles XVII i XVIII. Un poble sedentari que va passar a de l'assentament homònim vivien a les seves ribes que s'anomenaven "Konchalyt", (de la txuktxi кончальыт que significa Només) i amb el temps el seu nom es va associar tant amb l'assentament com amb el mateix riu. A Chukchi, el riu es divideix en dues parts, els trams inferiors s'anomenen Gytgomkyvaam (Гытгомкываам, lit. Riu Bush), mentre que els trams superiors s'anomenen Tadlyeoan (Тадлеоан, lit. El lloc de la venjança) ja que aquest va ser el lloc de batalles històriques entre el Txuktxi, Iukaguirs i Koriaks.

## Geografia

Els principals afluents del Kantxalan són els rius Tnekveem (Тнэквеем) i Impeneikuiim (Импенейкуйым), ambdós al marge dret del riu.
Prop de l'estuari del riu, hi ha un petit poble anomenat també Kantxalan.
El riu es sol congelar a mitjans d'octubre i no es descongela fins a principis de juny. Amb les pluges de primavera, el nivell de l'aigua augmenta gradualment entre 2 i 3 metres. Els majors augments del nivell de l'aigua es produeixen durant la segona quinzena d'agost.
En els trams més inferiors del riu, les fluctuacions del nivell de l'aigua estan fortament influenciades per les marees del mar de Bering. El nivell pot variar entre 0,2 i 1 m. També, els forts vents del sud i de l'est, que poden durar diversos dies, poden provocar augments del nivell de l'aigua entre 1 i 2 m, amb la qual cosa la capa de gel del riu es trenca, un fet molt típic que té lloc fins a finals de novembre i principis de desembre.
Les balenes beluga són comunes a les aigües de l'estuari del riu.

## Activitat econòmica

El riu és navegable al llarg d'un tram de 50 km des de la desembocadura. No obstant, degut a les baixes temperatures i la consegüent congelació del riu, la navegació queda restringida entre el juliol i mitjans d'agost.

## Referències

* ↑ «Государственный водный реестр: река Канчалан (в верховье Южн. Тадлеоан)». [Consulta: 15 setembre 2024].
* 1 2 3 4 5 6 Kanchalan - Comissió Electoral de Chukotka Autonomous Okrug
* ↑ «Канчалан». [Consulta: 15 setembre 2024].
# Kanto

«Kanto» té aquests significats:
* Kanto (Pokémon), regió del món de Pokémon
* Regió de Kantō del Japó
# L'Arbreda (Sant Martí de Llémena)

L'Arbreda és una masia de Sant Martí de Llémena (Gironès) inclosa a l'Inventari del Patrimoni Arquitectònic de Catalunya.

## Descripció

És un conjunt format per la masia, la pallissa i l'era. La pallissa se situa al costat esquerre de la façana principal de la masia, davant l'era, que les comunica. És d'una nau, planta rectangular amb afegits a la part dreta, de planta baixa i un pis, teulat a dues aigües i carener perpendicular a façana principal. Realitzada en pedra vista i teulat de cairats de fusta i llates.
La masia és de planta rectangular amb teulat a dues aigües i carener perpendicular a la façana principal. De planta baixa i golfes. La composició d'obertures és lliure, ressaltant la porta d'entrada de pedra i de forma semidovellada. Finestra de llinda planera al damunt, datada el 1657 i amb una creu inscrita. A les façanes laterals hi ha una finestra de modillons a cada una. Pel costat dret, i posteriorment, ha tingut una ampliació tan vertical com horitzontal, però molt poc. El teulat es remata amb un ràfec de teules volades.
La llinda indica la data de 1657.

## Referències

* 1 2 3 «Mas Arbreda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2017].
# L'Arbul del Llop

L'Arbul del Llop és un paratge per on discorre el termenal entre els municipis de Castell de Mur, a l'antic terme de Mur, en terres del poble del Meüll, i de Tremp, a l'antic terme de Fígols de Tremp, al Pallars Jussà.
Està situat en el sector nord-occidental del terme municipal de Castell de Mur i en el sud-occidental del de Tremp, a ponent del Mas de l'Hereu i al nord-est de la Casa Auberola, a la zona sud-oest del territori del Meüll. És un contrafort del sud-est de la Serra d'Arbul, a la dreta tant del barranc d'Eloi com del barranc Gros.

## Etimologia

La primera part del topònim, Arbul, és un dels topònims més controvertits de tot el Pallars. Segons Joan Coromines, no ha de ser Arbull, sinó Arbul o Erbul. Segons aquest lingüista, sens dubte la màxima autoritat en lexicologia històrica del català, aquest topònim prové de les arrels basques erb- (llebre) i lohi (llot), que hauria format el mot Erbuloi (llot de la llebre o aiguamoll de la llebre), que vindria a coincidir amb els topònims romànics Fontllebrera o Vall-llebrera.
El topònim aprovat en el nomenclàtor de toponímia major de Catalunya és Arbul.
Pel que fa a la segona part, fa referència a l'abundor de llops en aquesta zona, en temps pretèrits.

## Enllaços externs

* Institut Cartogràfic de Catalunya; cal fer un pas d'aproximació

## Referències

* ↑ COROMINES, Joan. "Arboló". Dins Onomasticon Cataloniae. Els noms de lloc i noms de persona de totes les terres de parla catalana. II A-Be. Barcelona: Curial Edicions Catalanes i Caixa d'Estalvis i de Pensions de Barcelona "La Caixa", 1994. ISBN 84-7256-889-X.
* ↑ http://www10.gencat.net/ptop/AppJava/cat/documentacio/llengua/toponimia/nomenclator/pjussa.jsp Arxivat 2010-07-05 a Wayback Machine.
# Kureopatora

Kureopatora (クレオパトラ) és una pel·lícula d'animació japonesa del 1970 considerada de les primeres obres d'animació del gènere hentai (incloent-lo en el gènere geogràfic del pinku eiga). És la segona pel·lícula de la trilogia formada per (Senya Ichiya Monogatari (1969) i Kanashimi no Beradonna (1973)). Combina la comèdia amb la ciència-ficció. Fou co-dirigida per Osamu Tezuka i Eiichi Yamamoto i produïda per Mushi Production. Tracta sobre tres persones del futur que viatgen pel temps al temps de Cèsar. Es va fer amb menys pressupost que l'anterior de Tezuka, Sen'ya ichiya monogatari (1969).
És una de les pel·lícules influïdes per les obres d'animació experimental produïdes per Mushi Production durant la dècada del 1960 (títols en anglès: Tales of the Street Corner (1962), Male (1962), Memory (1964), Mermaid (1964), Cigarettes and Ashes (1965), Drops (1965), Pictures at an Exhibition (1966) i Genesis (1968)). Tezuka utilitzà l'humor i l'erotisme per a atreure un públic adult. L'escena de la mort de Cèsar té influències del teatre kabuki i l'estètica superflat xilogràfica.
Als Estats Units va aparèixer a les pantalles l'abril de 1972 a Nova York. Fou classificada com a pel·lícula pornogràfica malgrat no haver sigut passada per Motion Pictures Association of America per a qualificar-la. El 2017 Third Window Films comprà els drets d'emissió de la pel·lícula.

## Referències

* ↑ De Cecchi, Francesca. Animerama: la sensualità sperimentale. Analisi della trilogia cinematografica d'animazione per adulti realizzata presso la Mushi Production di Tezuka Osamu (Tesi), 2014, p. 14.
* 1 2 Sarmiento, José «Pantalla caliente: las formas del placer». Ventana indiscreta, 10, 2015, pàg. 14.
* ↑ Wieber, Anja. «Non‐western Approaches to the Ancient World: India and Japan—Classical Heritage or Exotic Occidentalism?». A: A Companion to Ancient Greece and Rome on Screen. Malden: John Wiley & Sons, 2017, p. 336. ISBN 9781118741351.
* ↑ Martí i Escayol, Maria Antònia «La recepción e la obra de Osamu Tezuka en España». Kokoro: Revista para la difusión de la cultura japonesa, Extraordinari 1, 2013. ISSN: 2171-4959.
* 1 2 «Third Window Films Acquires Tezuka's Adult Cleopatra». Anime News Network, 13-09-2017 [Consulta: 13 novembre 2017].
* ↑ Clements, Jonathan «Tezuka's Anime Revolution in Context». Mechademia, 8, 1, 2013, pàg. 222. DOI: 10.1353/mec.2013.0013.
* ↑ Gan, 2006, p. 180.
* ↑ Gan, 2006, p. 191.
* ↑ Pusztai, Beáta «Adapting the Medium: Dynamics of Intermedial Adaptation in Contemporary Japanese Popular Visual Culture». Acta Universitatis Sapientiae, Film and Media Studies, 10, 1, 01-01-2015, pàg. 146. DOI: 10.1515/ausfm-2015-0031.
* ↑ «The Mike Toole Show - Tezuka Time». Anime News Network, 2010 [Consulta: 13 novembre 2017].
* ↑ O'Halloran, Michelle. Only Yesterday and the Transnational Power of Anime (Tesi), 2017, p. 17-18.

## Bibliografia

* Gan, Sheuo Hu. «Prefiguring the Future: Tezuka Osamu’s Adult Animation and its Influence on Later Animation in Japan». A: Asia Culture Forum 2006 – Whither the Orient, 2006, p. 179-193 [Consulta: 13 novembre 2017]. Arxivat 13 de novembre 2017 a Wayback Machine.
# L'aventurer

L'aventurer (títol original en italià: L'avventuriero) és una pel·lícula italiana de Terence Young estrenada el 1967.Ha estat doblada al català.

## Argument

1797. El pirata Peyrol, portador d'un missatge per a l'almirall de la flota, força una vegada més el bloqueig de la flota anglesa a l'altura de Toló. Però un comissari del poble, Dussard, l'acusa d'haver robat un carregament d'or. Peyrol aconsegueix escapar-se i troba refugi en una granja costanera aïllada, on viuen Arlette, jove inestable, i la seva tia Catherine.

## Repartiment

* Anthony Quinn: Peyrol
* Rosanna Schiaffino: Arlette
* Rita Hayworth: tia Catherine
* Richard Johnson: El tinent Real
* Yvo Garrani: Scevola
* Mino Doro: el comissari Dussard
* Luciano Rossi: Michel
* Mirko Valentin: Jacot
* Gianni Di Benedetto: El tinent Bolt

## Referències

* ↑ «L'aventurer». esadir.cat.
* ↑ «L'avventuriero». The New York Times.
# Kelly Macdonald

Kelly MacDonald (Glasgow, 23 de febrer del 1976) és una actriu escocesa nominada al BAFTA a la millor actriu secundària per la pel·lícula No Country for Old Men.

## Biografia

MacDonald va néixer a Glasgow, Escòcia. La seva mare era una executiva de vendes de la indústria de roba. Els seus pares es varen divorciar quan ella era molt jove. Ella i el seu germà petit foren educats per la seva mare en una finca al consell de la ciutat de Newton Mearns. MacDonald Eastwood assistí a l'Escola Secundària. La família es traslladà amb freqüència quan era una nena, en part degut a la seva modesta posició financera.
MacDonald se n'anà de casa quan tenia 17 anys. Va començar un curs en estudis moderns mentre vivia amb un amic a Glasgow, però aviat abandonà les classes. Ella sempre va mostrar interès per entrar en una escola de teatre, però mai ho feu tement que no podria degut a la seva timidesa.

## Filmografia

* Stella Does Tricks (1996)
* Trainspotting (1996)
* Elizabet (1998)
* Cousin Bette (1998)
* Splendor (1999)
* Some Voices (2000)
* Two Family House (2000)
* Gosford Park (2001)
* Intermission (2003)
* Descobrir el País de Mai Més (2004)
* Nanny McPhee (2005)
* The Hitchhiker's Guide to the Galaxy (2005)
* The Girl in the Café (2005)
* Lassie (2005)
* Tristam Shandy (A Cock and Bull Story) (2006)
* No Country for Old Men (2007)
* Choke (2008)
* In the Electric Mist (2009)
* Anna Karenina (2012)
* Brave(2012)
* Special Correspondents (2016)
* Swallows and Amazons (2016)
* The Journey Is the Destination (2016)
* T2 Trainspotting (2017)
* Goodbye Christopher Robin (2017)
* Puzzle (2018)
* Ralph Breaks the Internet (2018)
* Holmes & Watson (2018)